10 goeie geskenkidees vir VadersdagLeerstrikdasse (Foto: Maroela Media) Of jy nou ŉ Vadersdaggeskenk koop vir jou pa, jou man of jou skoonpa, dit is altyd ŉ geskarrel ŉ dag of twee voor die viering om die regte geskenk in die hande te kry. Daarom bied ons jou vanjaar vroeg reeds raad om die pa in jou lewe te vier. Al hierdie geskenke is aanlyn beskikbaar – jy hoef dus nie die winkels in te vaar nie. Onthou, gehaltetyd bly maar altyd die beste geskenk wat ŉ mens kan gee. So, as jy gelukkig genoeg is om vanjaar by die pa in jou lewe te wees, is dit reeds ŉ groot geskenk. As jy nie vanjaar kan of wil geld afknyp nie, vat vir hom koffie in die bed, berei saam met hom ŉ maaltyd voor of maak ŉ lys van redes hoekom jy hom waardeer. Daar is min dinge wat ŉ pa so spesiaal laat voel soos om te weet hy word waardeer. Sit vanjaar jou selfoon weg, en bring gehaltetyd saam deur. Hier is 10 idees vir Vadersdaggeskenke: Die winter is in volle gang; help jou pa om snoesig en warm te bly met lekker skaapvelpantoffels. Klik hier vir so ŉ geskenk ŉ Geskenkbewys by ŉ groot aanlyn winkel is altyd lekker wanneer jy nie seker is wat om te koop nie. Hy kan dan sommer self besluit wat hy wil hê. Klik hier vir so ŉ geskenk Bederf hom met iets lekkers om te drink. Hy sal lank nog aan jou dink wanneer hy ŉ glasie geniet. Klik hier vir so ŉ geskenk Pa’s is besige mense, gee hulle ŉ ekstra hupstoot met ŉ goeie koppie boeretroos. Klik hier vir so ŉ geskenk Hou jou pa van brood bak? Koop hierdie bierbroodmengsel, ŉ paar biere om saam te geniet en bak! Klik hier vir so ŉ geskenk Wys vir almal hoe oulik jou pa is met hierdie treffer-T-hemp wat sê: “My pappa is ŉ bobaasbraaier”. Hy sal dit breëbors dra! Klik hier vir so ŉ geskenk Pa’s wat hou van kampeer, sal hiervan hou. Braai die lekkerste groente of roereier op hierdie velle. Klik hier vir so ŉ geskenk Pa kan al sy belangrikste messe op ŉ stylvolle en veilige manier bêre. Klik hier vir so ŉ geskenk ŉ Kookboek is ŉ geskenk wat aanhou gee. Oortuig hom dat jy die proefkonyn sal wees vir al die nuwe disse wat hy gaan toets, dan is dit ŉ wen-wen-situasie! Klik hier vir so ŉ geskenk Hierdie klassieke en stylvolle leerdasse is perfek vir jong of ouer pa’s. By die volgende geleentheid sal hy behoorlik uitstaan met so ŉ spoggerige strik om sy nek! Klink hier vir so ŉ geskenk